ముంబై: ఏప్రిల్ 1 నుంచి బ్యాంకు ఖాతాల్లో కనీస మొత్తాలు ఉండాలంటూ భారతీయ స్టేట్ బ్యాంకు ప్రకటించగానే... అత్యధిక శాతం మంది పేద వర్గాలపై భారం పడుతోందంటూ ఆందోళన చెలరేగింది. అయితే కేంద్ర ప్రభుత్వం ద్వారా తీసుకువచ్చిన జన్ధన్ ఖాతాలపై  అందోళన చెందాల్సిన అవసరం లేదనీ... వాటికి కనీస నిల్వల నిబంధనలు వర్తించబోమని ఎస్బీఐ క్లారిటీ ఇచ్చింది. దీంతో జన్ధన్ ఖాతాల వినియోగదారులు తమపై ప్రభావం లేనట్టేనని ఊపిరిపీల్చుకున్నారు. ఇక మిగతా వినియోగదారుల విషయానికి వస్తే... ఇతర పోటీదారులతో పోల్చితే ఎస్బీఐ చార్జీలు చాలా తక్కువ అని విశ్లేషకులు చెబుతున్నారు. ఎంతోకాలంగా ప్రభుత్వం రంగ బ్యాంకులు ప్రభుత్వానికి అనుబంధంగా పనిచేస్తున్నాయి. ప్రయివేటు బ్యాంకుల ఒత్తిడికి సైతం తట్టుకుంటూ నిలబడి వాణిజ్యపరమైన ఆశలకు పోకుండా స్వచ్ఛందంగా పనిచేస్తున్నాయి. నిబంధనలు ఉంటే బ్యాంకింగ్ రంగం మొత్తం ఒకేలా ఉండాలిగానీ... ప్రభుత్వరంగ బ్యాంకులను వెనక్కి లాగుతూ ప్రయివేటు బ్యాంకులకు చార్జీలతో చెలరేగే అవకాశమివ్వడం ఎందుకని ఆర్ధికరంగ నిపుణులు  ప్రశ్నిస్తున్నారు.చార్జీల విషయానికి వస్తే....ఎస్బీఐతో పోల్చితే ఐసీఐసీఐ, హెచ్డీఎఫ్సీ వంటి ప్రయివేటు బ్యాంకులు కనీస నిల్వల నిబంధనలు, పెనాల్టీ చార్జీలు చాలా ఎక్కువ. ఉదాహరణకి ఐసీఐసీఐ బ్యాంకును తీసుకుంటే.. మెట్రో బ్యాంకుల్లో రూ.10,000, సెమీ అర్బన్ ప్రాంతాల్లో రూ.5000, గ్రామీణ ప్రాంతాల్లో రూ.2000 మేర మినిమమ్ బ్యాలెన్స్ ఉండాలని తమ వెబ్సైట్లో ఐసీఐసీఐ పేర్కొంది. నిబంధనలకు అనుగుణంగా లేకపోతే ఒక్కో త్రైమాసికానికి రూ.750 వరకు ఫెనాల్టీ వడ్డిస్తోంది. ఇక హెచ్డీఎఫ్సీ బ్యాంకు నిబంధనలు చూస్తే మెట్రోలో రూ.10,000, సెబీ అర్బన్ రూ.5000, గ్రామాల్లో రూ.2500గా ఉన్నాయి. పెనాల్టీ స్థాయిలు రూ.150 నుంచి రూ.600 వరకు ఉన్నాయి.  దేశీయ బ్యాంకులతో పోల్చితే... విదేశీ బ్యాంకుల్లో ఈ పరిస్థితి ఇంకా అధికం. హెచ్ఎస్బీసీ వెబ్సైట్లో పేర్కొన్నదాని ప్రకారం... ఒక్కో త్రైమాసికానికి మినిమమ్ బ్యాలెన్స్ రూ.1 లక్ష 50 వేలు ఉండాలి. లేకుంటే 0.7 శాతం (పన్నులు అదనం) పెనాల్టీ సమర్పించుకోవాల్సి ఉంటుంది. ఇక సిటీ బ్యాంకులో అయితే రూ.1 లక్షగా ఉంది. ఇవన్నీ చూసినప్పుడు ఎస్బీఐనే కాస్త ఫర్వాలేదన్నది విశ్లేషకుల ఉవాచ.తాజాగా బ్యాంకులు సేవింగ్స్ ఖాతాలపై విధిస్తున్న నిబంధనలకు కేంద్ర ప్రభుత్వ నగదు రహిత కార్యక్రమాన్ని ప్రోత్సహించేందుకేనని చెబుతున్నాయి. డిజిటలైజేషన్ ప్రక్రియను ప్రోత్సహించడం మంచిదేగానీ... అందుకు డిపాజిట్లపై షరతులు విధించడం లాంటి చర్యలు మరీ విడ్డూరమని వినియోగదారులు ఆరోపిస్తున్నారు.
mumbai: epril 1 nunchi byaanku khaataallo kaneesa mottaalu undaalantuu bhaarateeya state byaanku prakatinchagaane... atyadhika saatam mandi pedha vargaalapai bharam padutondantu aandolana chelaregindi. ayithe kendra prabhutvam dwara teesukuvacchina jandhan khatalapai  andolana chendaalsina avasaram ledanee... vaatiki kaneesa nilvala nibandhanalu vartinchabomani esbi clarity ichindi. deentho jandhan khatala viniyogadaarulu tamapai prabhaavam lenattenani oopiripeelchukunnaaru. ika migata viniyogadaarula vishayaaniki vaste... itara potidaarulato polchithe esbi chaarjeelu chala takkuva ani vislaeshakulu chebutunnaru. entokaalamgaa prabhutvam ranga byaankulu prabhutvaaniki anubandhamgaa panichestunnaayi. prayivetu byaankula ottidiki saitam tattukuntu nilabadi vaanijyaparamaina aasalaku pokunda swachchandamgaa panichestunnaayi. nibandhanalu unte banking rangam mottam okela undaaligaanii... prabhutvaranga byaankulanu venakki laagutuu prayivetu byaankulaku chaarjeelatho chelarege avakaasamivvadam endukani aardhikaranga nipunulu  prasnistunnaaru.chaarjeela vishayaaniki vaste....esbitho polchithe icici, hachdiessy vanti prayivetu byaankulu kaneesa nilvala nibandhanalu, penalty chaarjeelu chala ekkuva. udaaharanaki icici byaankunu teesukunte.. metro byaankullo roo.10,000, semi arban praantaallo roo.5000, graameena praantaallo roo.2000 mera minimam ballens undaalani tama websitelo icici perkondi. nibandhanalaku anugunamgaa lekapothe okko traimaasikaaniki roo.750 varaku fenalty vaddistondi. ika hachdiessy byaanku nibandhanalu chuste metrolo roo.10,000, sb arban roo.5000, graamaallo roo.2500gaa unnaayi. penalty sthaayilu roo.150 nunchi roo.600 varaku unnaayi.  desheeya byaankulatho polchithe... videshee byaankullo ee paristhiti inka adhikam. hachsbsy websitelo perkonnadaani prakaaram... okko traimaasikaaniki minimam ballens roo.1 laksha 50 velu undaali. lekunte 0.7 saatam (pannulu adanam) penalty samarpinchukovalsi untundi. ika city byaankulo ayithe roo.1 lakshagaa undi. ivannee chusinappudu esbina kaasta farvaledannadi vislaeshakula uvaacha.taajaagaa byaankulu savings khatalapai vidhistunna nibandhanalaku kendra prabhutva nagadu rahita kaaryakramaanni prothsahinchendukenana chebutunnaayi. digitalisation prakriyanu prothsahinchadam manchidegaanii... anduku depajitlapai sharatulu vidhinchadam lanti charyalu mari vidduuramani viniyogadaarulu aaropistunnaaru.